Ugandese Krieketvereniging

Die Ugandese Krieketvereniging (Engels: Uganda Cricket Association, afgekort “UCA”; Swahili: Shirikisho la Kriketi Uganda) is die bestuursliggaam wat krieket in Uganda beheer. Die beheerliggaam is in 1952 gestig en in Kampala gesetel. Sedert 1998 verteenwoordig dit Uganda by die Internasionale Krieketraad (IKR) as ’n assosiaatlid en ook by die Afrikakrieketvereniging (Africa Cricket Association, “ACA”).

 Geskiedenis 
Die Ugandese Krieketvereniging is in 1952 gestig  en het in 1998 ’n assosiaatlid van die Internasionale Krieketraad (IKR) geword.  In dieselfde jaar het hulle by die Afrikakrieketvereniging (Africa Cricket Association, “ACA”) aangesluit. 

 Taak 
Die Ugandese Krieketvereniging organiseer verskeie nasionale spanne, insluitend Uganda se nasionale seniorkrieketspan vir mans (die Cricket Cranes), vroue en jeug. Hulle is ook verantwoordelik vir die bestuur en organisasie van T20I-reekse teen ander spanne, en vir die reëling van internasionale wedstryde tuis. Daarbenewens is die Ugandese Krieketvereniging verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Ugandese span.

Daarbenewens bestuur die beheerliggaam kinder- en jeugkrieket in Uganda. Net soos ander krieketlande beskik Uganda oor ’n o/19-nasionale span wat aan die o/19-krieketwêreldbeker deelneem. 

Die beheerliggaam reël ook die plaaslike kompetisies. Onder andere reël hulle saam met Kenia die Oos-Afrikaanse Beker en die Oos-Afrikaanse Premierliga.

 Kenteken 
Die Ugandese nasionale krieketspan se bynaam is Cricket Cranes,  afgelei van die mahem (Balearica regulorum), die nasionale voël van die Afrikaland.  Die Ugandese Krieketvereniging se kenteken toon derhalwe ’n mahem.

 Verwysings 

 Eksterne skakels 
  Amptelike webwerf van die Ugandese Krieketvereniging

Kategorie:Krieket in Uganda
Kategorie:Krieketbeheerliggaam
Kategorie:Internasionale Krieketraad